নিজস্ব প্রতিনিধি: বিশ্ব বাংলা ব্র্যান্ড ও লোগো নিয়ে জোর তরজা চলছে। রানি রাসমণি রোডে বিজেপির সভায় মুকুল রায় অভিযোগ করেন, বিশ্ব বাংলা ব্র্যান্ডের মালিক অভিষেক বন্দ্যোপাধ্যায়। সাংবাদিক বৈঠক করে সেই অভিযোগ খণ্ডন করেছে রাজ্য সরকার। এই তরজার মাঝেই নারকেলবাগান মোড়ে ভেঙে পড়ল 'বিশ্ব বাংলা'র গোলক। তবে কেউ আহত হননি।    শনিবার রাতে নারকেল বাগান মোড়ে বিশ্ব বাংলার গেটে গোলকটি লাগানোর কাজ চলছিল। ক্রেন দিয়ে সেটি লাগাচ্ছিলেন শ্রমিকরা। ঠিক তখনই তার ছিঁড়ে পড়ে যায় গোলকটি। তার ঠিক নীচেই কাজ করছিলেন শ্রমিকরা। তবে গোলকটি যেখানে ভেঙে পড়ে সেখানে কেউ ছিলেন না। ফলে অল্পের জন্য রক্ষা পান শ্রমিকরা।